На основу члана 39. став 2. т. 12, 13. и 37. и члана 82. став 2. Закона о локалној самоуправи („Службени гласник Републике Српске“, бр. 97/16 и 36/19) и члана 38. став 2. т. 12, 13. и 37. и члана 82. Статута Града Бања Лука („Службени гласник Града Бања Лука“, бр. 14/18 и 9/19), а у вези са чланом 22. став 1. тачка а) подтачка 8. Закона о заштити и спасавању у ванредним ситуацијама („Службени гласник Републике Српске“, бр. 121/16 и 46/17) и у складу са Одлуком о проглашењу ванредне ситуације за територију Републике Српске („Службени гласник Републике Српске, број 25/20) и Одлуком о проглашењу ванредног стања за територију Републике Српске („Службени гласник Републике Српске, број 31/20), Скупштина града Бања Лука је, на 4. ванредној сједници, одржаној дана 10.04.2020. године, **донијела**

**ОДЛУКУ**

**о субвенцији износа редовне камате пословним субјектима**

I

1) Овoм одлуком утврђују се критеријуми, услови, начин и поступак додјеле субвенција из буџета Града Бања Лука (у даљем тексту: Град) за износ редовне камате на кредите пословним субјектима, који су у условима ванредне ситуације, односно ванредног стања усљед епидемије корона вируса *„covid-19“* нарочито погођени (у даљем тексту: Корисник субвенције).

2) Укупан изноз средстава за додјелу субвенција не може бити већи од 500.000,00 КМ, а обезбјеђује се из неискориштених средстава Гарантног фонда Градске развојне агенције Бања Лука.

3) Под пословним субјектима у смислу ове одлуке сматрају се правна лица и самостални предузетници.

4) Под даваоцима кредита у смислу ове одлуке сматрају се правна лица којима дозволу за рад дају ентитетске Агенције за банкарство.

II

1) Корисник субвенције може бити пословни субјект:

* чије је сједиште на територији Града;
* којем је забрањено, ограничено или отежано обављање дјелатности актима Републичког и/или Градског штаба за ванредне ситуације, у складу са претежном дјелатношћу пословног субјекта;
* који на дан 29.02.2020. године нема доспјелих, а неизмирених обавеза према Граду, по било којем основу.

2) Списак дјелатности и врсте пословних субјеката из подтачке 1. алинеја 2. ове тачке, којима је забрањено, ограничено или отежано обављање дјелатности актима Републичког и/или Градског штаба за ванредне ситуације и на које се примјењују одредбе ове одлуке, припрема Одјељење за привреду и биће објављен на званичној интернет страници Града.

III

Субвенција редовне камате се може одобрити ако су кумулативно испуњени сљедећи услови:

* намјена кредита је финансирање обртних или основних средстава, за ликвидност или за рефинансирање кредита по наведеним основама;
* износ кредита није већи од 50.000,00 КМ;
* уговор о кредиту је закључен након ступања на снагу ове одлуке;
* рок отплате кредита није дужи од три године.

IV

1) Град субвенционише цјелокупни износ редовне камате ако је каматна стопа до 3,5% на уговорени износ кредита.

2) Aко је каматна стопа већа од 3,5% на уговорени износ кредита, укључујући и промјењиву каматну стопу, Град субвенционише редовну камату обрачунату по стопи од 3,5% на уговорени износ кредита, а преосталу разлику трошкова камате плаћа корисник субвенције.

3) Исплата субвенције врши се након достављања доказа да је корисник субвенције извршио уплате ануитета према даваоцу кредита са којим има закључен уговор.

4) Корисник субвенције доставља доказе о уплатама ануитета Одјељењу за привреду мјесечно, квартално или полугодишње, али не касније од три мјесеца након истека рока отплате кредита.

5) Град не одговара за обавезе корисника субвенције у случају кашњење плаћања ануитета или за друге трошкове настале у вези коришћења кредита.

V

1) За додјелу субвенција расписује се јавни позив, којим се, у складу са овом одлуком, утврђују услови за додјелу субвенције, а који траје до 31.12.2020. године.

2) Пријава за додјелу субвенције подноси се на начин утврђен јавним позивом, на обрасцу у Прилогу 1. који чини саставни дио ове одлуке.

3) Уз пријаву за додјелу субвенције прилаже се:

* овјерена копија уговора о кредиту;
* потврда даваоца кредита о укупном износу редовне камате;
* извод или овјерна копија извода о упису у надлежни регистар;
* обавјештење о разврствању по дјелатностима, које за привредна друштва издаје АПИФ, а за самосталне предузетнике претежена дјелатност утврдиће се увидом у службене евиденције, односно регистре Града.

VI

1) Поднесене пријаве разматра комисија, коју именује градоначелник.

2) Комисија након спроведеног поступка, мјесечно доставља градоначелнику листу корисника субвенције, који испуњавају услове из ове одлуке, а која обавезно садржи назив и ЈИБ / ЈМБ корисника субвенције и износ субвенције и која се објављује на званичној интернет страници Града.

3) Подносилац пријаве има право приговора, који се подноси градоначелнику.

4) Уколико је укупан износ свих додијељених субвенција достигао износ из тачке I подтачка 2) ове одлуке, јавни позив се затвара.

VII

1) Субвенција се одобрава одлуком градоначелника, сваком кориснику субвенције појединачно.

2) Одлука се доставља кориснику субвенције, Одјељењу за привреду и Одјељењу за финансије.

2) Расписивање јавног позива, помоћ у раду комисије и израда одлуке о додјели субвенције у надлежности је Одјељења за привреду, а исплата средстава субвенције је у надлежности Одјељења за финансије.

VIII

Ова одлука ступа на снагу наредног дана од дана објављивања у „Службеном гласнику Града Бања Лука“.

Број: 07-013-80/20

Дана: 10.04.2020. године

|  |
| --- |
| ПРЕДСЈЕДНИК СКУПШТИНЕ ГРАДА |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Зоран Талић, дипл. правник |

|  |
| --- |
| 1. **ОСНОВНИ ПОДАЦИ О ПОДНОСИОЦУ**
 |
| **1.1.** | **Пословно име** |  |
| **1.2.** | **Адреса** |  |
| **Тел.** |  |
| **E-mail** |  |
| **Име и презиме одговорног лица** |  |
| **1.3.** | **ЈИБ** |  |  |  |  |  |  |  |  |  |  |  |  |  |
| **1.4.** | **Подаци о пословној банци***( доставити податке о рачуну који би био коришћен у случају додјеле средстава)* |
| **Назив банке** |  |
| **Број рачуна**  |  |
| **1.5.** | **Претежна дјелатност** |  |

|  |
| --- |
|  **2. Подаци о кредиту** |
| **Назив даваоца кредита** |  |
| **Датум склапања уговора** |  |
| **Износ одобреног кредита (КМ)** |  |
| **Намјена кредита** |  |
| **Рок отплате кредита (мјесеци)** |  |
| **Уговорена каматна стопа** |  |
| **Укупан износ редовне камате (КМ)** |  |
| **Начин исплате субвенције** | а) мјесечно | б) квартално | в) полугодишње |
| **Напомена** |  |

 **ПОДНОСИЛАЦ
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(потпис и печат)**